|  |  |
| --- | --- |
|  |  |
| Tuuli Pärtel  Saaremaa Vallavalitsus  tuuli.partel@saaremaavald.ee  Tallinna tn 10  93819, Kuressaare, Saare maakond | Teie 21.02.2024  Meie 14.03.2024 nr 8-6/24/3047-2 |

|  |  |
| --- | --- |
| **Riigile kuuluvate teede tolmuvabaks ehitamine** |  |

Austatud pr Kersti Lehtmaa

Vastuseks Teie ettepanekutele Asuka-Järise tee ja Pärsama-Tutku tee tolmuvabaks muutmiseks teatame järgmist.

Vastavalt Vabariigi Valitsuses kinnitatud Transpordi ja liikuvuse arengukavale 2021-2035 on eesmärk Katta 2030. aastaks kõik riigi kruusateed, mille liiklussagedus on üle 50 auto öö-päevas, hinnangulise kogumaksumusega 200 miljonit eurot, et parandada liiklemise mugavust, vähendada tolmu mõju ja tagada teede parem läbitavus igal aastaajal.

Programmi täitmise alguses oli eeldatav katete ehituse maht 2000 km juures ja 2021. aastal oli meil eelarves piisavalt vahendeid ning saime üle eesti ehitada 335 km uusi katteid kruusateedele, kuid järgneval kahel aastal saime ehitada vaid 58 km uusi katteid ja 2024-2027 aastasse on riigieelarve strateegia põhjal koostatud teehoiukava järgi ei ole kruusateele katete ehituse tegevuseks vahendeid sisuliselt üldse ette nähtud. Loodame, et olukord mõne aja möödudes paraneb, kuid kahjuks 2024. aasta eelarves ei jätku meil vahendeid ka vajalike teede remontide teostamiseks uute katete ehitamisest rääkimata.

Riigiteedel kruusateedele tolmuvabade katete ehitamise planeerimisel on aluseks liiklussagedus, raskeliiklus, bussiliinide olemasolu, tolmu mõju (teeäärsed majapidamised), tee kasutajad ning teelõigule omavalitsuste poolt omistatud prioriteetsus ning iga-aastaselt koostame nendest kandidaatobjektidest pingerea vastavalt juhendile „Kruusteedele katete ehitamise objektide valimine“ ( <https://www.transpordiamet.ee/media/20164/download> ). Kuna pingereas on ka omavalitsuste eelistus sisse arvestatud siis objektide realiseerimine on planeeritud täpselt pingerea järgi arvestamata teisi lisategureid.

Kui vaadelda, kus asuvad pingereas Teie taotluses toodud teelõigud, siis tee nr 21126 Järise – Asuka tee asub 2023. aastal koostatud üle-eestilises pingereas kohal 41 (Saaremaa nr 1) ja tee nr 21161 Tutku – Pärsama tee kohal 187 (saaremaa nr 6). Esimesele teele on omavalitsuse eelistuseks määratud maksimum ehk 20 punkti kuid teisele teele on antud 10 lisapunkti. Esimese teelõigu ees oleva 40 teelõigu kogupikkuseks on 171 km ehk kui antud meetme jaos vahendeid meile normaalselt uuesti eraldatakse, siis teisel aastal võiks katte ehituse järjekord jõuda teeni 21126.

Liiklussageduste võrdlemise teemal tuleb lisada, et sisuliselt on kõigi kruusateede lõikudel samalaadne olukord ehk kruusateele katte ehitamise järel kasvavad liiklussagedused teedel märgatavalt.

Lugupidamisega

(allkirjastatud digitaalselt)

Jaan Ingermaa

varahalduse ekspert

teevara osakond

Jaan Ingermaa

5159569, Jaan.Ingermaa@transpordiamet.ee